text: Løse kreaturer hurtigt indfanget
  10 november 2014 kl. 05.35
  En bilist gjorde store øjne ved midnatstide, da han på Roustvej mellem Roust og Varde fik øje på en stor flok kreaturer, der var sluppet ud af deres indhegning og nu nød friheden på landevejen.
  Bilisten alarmerede politiet, der fik vækket landmanden, der ejer kreaturerne og i løbet af kort tid var de atter på plads i vante omgivelser i deres indhegning.
  - Bilisten blev holdende på vejen med havari-blinket tændt, så andre trafikanter kunne blive advaret, indtil de 20-25 kreaturer var væk fra vejen, fortæller mandag morgen vagtchef Erik Lindholt til TV SYD.
  Vi har netop fået melding om en større flok løse køer på Roustvej ml. Varde og Roust. Der holder en bil m. havariblink på stedet. #politidk
  
  